Hannen er en liten til middelsstor (vingespenn 11-15,5 mm), spinkel sekkspinner. Antennene er trådformede og omtrent halvparten så lange som forvingene. Hodet og kroppen er gråsvarte. Forvingen er forholdsvis stor, lys med mørkgrått, tett nettmønster. Bakvingen er gråhvit. Hos denne arten er vingene kledt med forholdsvis brede skjell. Hunnen er mørkbrun, fet og larvelignende, men antenner og bein er velutviklede. Fasettøynene er ganske små. Larven lever i en 6–8 mm lang, sigarformet larvesekk med trekantet tverrsnitt. Den er kledt med sandkorn.